
AI-genereret indhold kan være ukorrekt.]For mig er det vigtigt, at min ledelse motiverer, tilfører energi og er værdiskabende for organisationen. Centrale værdier for mig er ordentlighed, ansvarlighed og loyalitet. Jeg vil gøre mit yderste for at fremme en samarbejdskultur, hvor vi giver feedback og hvor det er naturligt, at vi alle spiller hinanden gode. Jeg tror på positiv brug af humor.

Jeg forsøger at inddrage vores værdier: Værdiskabende, Ordentlige og samarbejdende i min ledelse ud fra nedenstående. 

· Jeg har ambitioner på FlexDanmarks og egne vegne. Jeg lægger derfor stor energi i mit arbejde og investerer gerne ”lidt ekstra” når det kræves. 

· Jeg arbejder loyalt og effektivt for at vi i FlexDanmark kan indfri vores strategiske mål. Mit ledelsesansvar med at sikre effektiv drift og styring udfolder jeg ansvarligt i dialog med den øvrige ledelse 

· Jeg har forventninger til kvaliteten i vores opgavevaretagelse. Kvalitet for mig er både en servicestandard og en faglig norm. Opdager jeg dårlig kvalitet påtaler jeg det. Har du brug for input eller sparring til kvaliteten i din opgave står jeg gerne til rådighed.

· Det er min forventning at ledere og medarbejdere aktivt forsøger at være problemløsende fremfor problemsøgende. 

· Jeg har respekt og forståelse for, at vi ofte arbejder under givne vilkår og at vi indenfor disse vilkår må prioritere. Her er min opgave som leder at bakke op omkring disse prioriteringer.

· Jeg er tydelig og ærlig i mine forventninger til andre. Jeg ønsker, at de omkring mig ved, hvor jeg står, og hvad jeg står for. På samme måde forventer jeg at du er ærlig. Jeg giver og lytter gerne til feedback. 

Jeg forsøger hver dag at levere mit bedste til fællesskabet og opgaveløsningen. Gør du også det, kan du regne med, at jeg giver dig rum og plads, så du kan udfolde dig.
















Mine mål for ledelse og strategiSikre effektiv drift og styring – i vores løsninger skal vi forsøge at aflaste og ikke belaste vores organisation. Vi    kan ikke løse alle udfordringer, men 90% er også nok, hvis vi starter med de væsentligste.
Aktiv medspiller på holdet - med en positiv energi involverer jeg mig gerne i opgaver, som forenkler eller forbedrer vores hverdag. Jeg ser fremad og går efter bolden – ikke manden.
Jeg overholder en aftale/deadline - andre afhænger af at jeg overholder mine aftaler og derfor sætter jeg en ære i at overholde en aftale/ deadline. Kikser det! - giver jeg besked i god tid. 

